מייסיס, רשת חנויות הכלבו הגדולה בארה"ב, הודיעה שתסגור 63 חנויות עד האביב הזה ושלושים חנויות נוספות ייסגרו במהלך השנים הקרובות, כחלק ממהלך של צמצום הרשת ב-100 סניפים.
במקביל לסגירת החנויות, חברת מייסיס תפטר למעלה מ-10 אלף עובדים עוד השנה, כחלק ממהלך התייעלות רחב, כאשר רוב העובדים שיפוטרו ממלאים תפקידי ניהול.
"זה חלק נכבד מאוכלוסיית ההנהלה שלנו - 17% זה קיצוץ ענק" אמר למגזין WWD טרי ג'יי לונדגרן, יו"ר ומנכ"ל מייסיס.
כבר ב-2015 מייסיס סגרה 41 חנויות כחלק מתכנית הקיצוצים הגדולה שמטרתה להתמקד במכירות מקוונות בחנות האינטרנט של החברה ולנצל את המשאבים להוספת ספקים חדשים לחנויות הנותרות.
"החלטנו לסגור מספר גדול של חנויות כדי שנוכל להשקיע בחוויית לקוח מנצחת במקומות היצרניים בעלי הפוטנציאל הגבוה שלנו, וכן להשקיע באופן אגרסיבי יותר בדיגיטל ומובייל" אמר נשיא מייסיס, ג'ף ג'נט, בהודעה לעיתונות באוגוסט האחרון.